OpenLLM-France/wikimedia huggingface dataset:
# Maurice Bourget

Maurice Bourget (Lauzon, Quebec, 20 d'octubre de 1907 - 29 de març de 1979) va ser un enginyer civil i polític canadenc.
Durant la seva joventut, va fer breument carrera com a jugador semi-professional de beisbol i de softbol a Lévis. Va fer els seus estudis al col·legi de Lauzon (avui anomenat École St-Joseph), a l'Acadèmia Comercial de Quebec i a l'Escola politècnica de Montreal on va obtenir un diploma en enginyeria civil. Va tornar llavors a Lévis per treballar-hi com a enginyer consultor.
La seva activitat política va començar el 1926, als 19 anys, com a agent electoral del candidat del Partit Liberal del Canadà de la seva circumscripció. La seva carrera va començar el 1940 de resultes de les eleccions generals que el van portar a la Cambra dels municipis com a diputat de la circumscripció de Lévis, on seguí durant 22 anys, ja que fou escollit de nou a les eleccions generals de 1945, 1949, 1953, 1957 i 1958. Organitzador experimentat del partit per a l'Est del Quebec, va ser pegat en la seva pròpia circumscripció amb les eleccions generals de 1962 de resultes de l'avanç del partit Social Credit del Canadà.
Va ser delegat a l'Assemblea General de les Nacions Unides a París, el 1951. Dos anys més tard, es va fer adjunt parlamentari del ministre d'obres públiques i correus que va ocupar fins al final de la vint-i-dosena legislatura, el 1957. En tant que diputat de l'oposició, va ser escollit com a delegat del Canadà a la Conferència Interparlementaria de la Commonwealth, constituïda a Londres el 1961.
Un any després del seu fracàs de 1962, Maurice Bourget es feu senador i fou nomenat president del Senat el 27 d'abril de 1963. A aquest títol, va ser designat copresident de la delegació canadenca a la reunió del Grup interparlamentari Canadà-Estats Units, que va tenir lloc a Washington en gener de 1964, i copresident de la Conferència interparlementaria d'Ottawa, el setembre de 1965. El senador Bourget va ocupar la butaca fins al 6 de gener de 1966 i va ser designat al Consell privat un mes més tard, el 22 de febrer de 1966.
Fins a la seva mort, sobrevinguda el 29 de març de 1979, el senador Bourget va participar en les deliberacions del Senat i dels seus comitès, pronunciant-se sobre assumptes tan diversos com el paper que podia jugar la Societat Ràdio-Canadà per promoure la identitat i la unitat canadenques i la importància de la investigació científica per al Quebec. Està enterrat al cementiri Mont-Marie de Lévis.

## Referències

* ↑ «Maurice Bourget» (en anglès). Parlament del Canadà. [Consulta: 19 octubre 2020].
* ↑ "Quebec rebuks Houde and Bracken's hidden men", Toronto Daily Star, 12 de juny del 1945
# Blacksburg

«Blacksburg» té aquests significats:
* Blacksburg (Carolina del Sud), població dels Estats Units a l'estat de Carolina del Sud. Segons el cens del 2000 tenia una població de 1.880 habitants.
* Blacksburg (Virgínia), població dels Estats Units a l'estat de Virgínia amb una població de 39.284 habitants (any 2000).
# Casa Renyé

Casa Renyé és una obra de Belianes (Urgell) inclosa a l'Inventari del Patrimoni Arquitectònic de Catalunya.

## Descripció

És una asa pairal de grans dimensions que ocupa gran part del carrer Major de Belianes. Casa distribuïda en quatre plantes separades per motllures.
A la part baixa s'hi localitza l'entrada principal realitzada per un arc peraltat de llinda motllurada sostinguda lateralment per pilastres adossades a la paret. Lateralment aquesta porta té a cada banda unes finestres que, pel seu estat de conservació i per l'estil denoten ser fruit d'una remodelació contemporània de la casa. Els murs d'aquesta part baixa de la casa es troben molt malmesos i, en part, han perdut la capa d'enguixat de l'arrebossat original deixant a la llum una capa de pedra tosca, irregular i gairebé sense tallar.
A la primera planta d'aquesta casa hi ha una renglera de tres balcons, tots ells iguals, que conserven les baranes originals, molt rovellades i malmeses, en evident estat d'abandonament. A la segona planta hi ha una filera de tres balcons, però en aquesta ocasió són uns balcons més testimonials que reals deguts a que no tenen sortida exterior sinó que més aviat són com grans finestrals verticals. Finalment, a la tercera planta d'aquesta casa com a úniques obertures hi ha tres finestrals amb forma ovalada que constitueixen el detall més refinat de tota la façana d'aquesta casa. Part de les finestres es troben trencades o sense vidres.
Remata la construcció una cornisa amb mènsules.

## Referències

* 1 2 3 «Casa Renyé». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Bartom II d'Ibèria

Bartom II (mort el 72) fou un rei d'Ibèria que hauria regnat a Mtskheta vers els anys 55 a 72, segons les cròniques georgianes.
Bartom II seria el fill del rei Pharsman I (identificat per Toumanoff amb Adreki) i de la seva esposa, una filla del rei d'Armènia. Segons l'historiador príncep Vakhutx Bagration, el seu pare hauria dividit el regne a la seva mort:
* El fill gran, Bartom, hauria rebut la part nord amb seu a Mtskheta;
* El fill segon, Qartam, la part sud amb seu a Armazi.
Aquesta divisó hauria durat de vers el 63 al 122.
Vakhousti relata que quan l'emperador Vespasià va destruir el temple de Jerusalem i els jueus van haver de fugir (any 70) alguns es van refugiar als regnes de Bartom i de Qartam, que els van permetre instal·lar-se a la plana de l'Aragvi. La mort dels dos germans que situa a la mateix data, és sospitosa. A Barton II l'hauria succeït el seu fill Kaos.

## Referències

* Marie-Félicité Brosset, Histoire de la Géorgie, 1a Part, Sant Petersburg, 1849
# PY de la Guineueta

PY de la Guineueta (PY Vulpeculae) és una estrella variable (nana blanca polsant) a la constel·lació de la Guineueta.

## Referències

* 1 2 3 Pierre Bergeron «Physical properties of the current census of northern white dwarfs within 40 pc of the Sun». The Astrophysical Journal Supplement Series, 2, 30-07-2015, pàg. 19. DOI: 10.1088/0067-0049/219/2/19.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 Afirmat a: SIMBAD.
* ↑ Harold F. Levison «The USNO-B Catalog» (en anglès). Astronomical Journal, 2, 01-02-2003, pàg. 984–993. DOI: 10.1086/345888.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.

## Enllaços externs

* Simbad
# Ermonela Jaho

Ermonela Jaho (Tirana, 1974) és una soprano albanesa.
Va començar estudis de cant als sis anys. Després d'acabar-los en el Liceu artístic Misja Jordan a Tirana el 1992, va ser admesa a l'Acadèmia de Belles Arts de Tirana, on va estudiar durant un any. Després de guanyar un concurs organitzat per la soprano italiana Katia Ricciarelli a Albània, es va traslladar a Itàlia, on va estudiar durant un any a l'Acadèmia de Màntua i, a continuació, a l'Accademia Nazionale di Santa Cecilia a Roma, on va estudiar cant i piano durant cinc anys.
Ha guanyat nombrosos concursos internacionals, com el Giacomo Puccini a Milà el 1997, el Concurs Internacional Spontini d'Ancona el 1998, el Zandonai de Rovereto el 1999, i fou escollida la millor cantant en el Wexford Festival de 2000. Ha actuat a teatres d'òpera de tot el món, incloent el Royal Opera House de Londres, el Metropolitan Opera de Nova York, el Paris Champs-Élysées, el Teatro San Carlo de Nàpols, la Opéra de Marseille, el Teatre Verdi de Trieste, el Teatre La Fenice, el Teatre Capitole a Tolosa i el Gran Teatre del Liceu entre d'altres. El seu repertori abasta des de Violetta a La traviata, Maria Stuarda, Amina a La sonnambula, Mimi a La Bohème, Michaela a Carmen, Giulietta a I Capuleti e i Montecchi o Anna Bolena. Fou descrita pel diari The Economist com «la soprano més aclamada del món».

## Referències

* ↑ Opera 2007. Annuario dell'opera lirica in Italia. EDT srl, 2007, p. 300–. ISBN 978-88-6040-182-3.
* 1 2 Soprano shqiptare Ermonela Jaho, "Thais" në San Paolo, Brazil (en albanian). Zhournal News Agency, 2015-07-22.
* ↑ Collectif; Dominique Auzias; Jean-Paul Labourdette Albanie 2014 Petit Futé. Petit Futé, 2 juny 2014, p. 63–. ISBN 978-2-7469-8195-9.
* ↑ «2011-12». A: Whitaker's Shorts: Five Years in Review. Londres: Bloomsbury Publishing, 2012. ISBN 9781408192825.
* ↑ «How Ermonela Jaho became the world's most acclaimed soprano». The Economist, 28-05-2016 [Consulta: 28 maig 2016].

## Enllaços externs

* «Soprano Ermonela Jaho about her life in opera» (anglès)
* OPERABASE
# Hassania Union Sport Agadir

El Hassania Union Sport Agadir (HUSA) (amazic: ⵜⴰⵎⵓⵏⵜ ⵜⴰⵃⴰⵙⴰⵏⵉⵜ ⵏ ⵜⵓⵏⵏⵓⵏⵜ ⵏ ⵓⴳⴰⴷⵉⵔ, Tamunt Taḥasanit n Tunnunt n Ugadir; àrab: حسنية أكادير, Ḥassaniyya Agādīr) és un club de futbol marroquí de la ciutat d'Agadir.

## Palmarès

* Lliga marroquina de futbol:
** 2002, 2003
* Segona divisió marroquina de futbol:
** 1996

## Referències

* ↑ Dades del club a socceway.com
* ↑ El club a futbol24.com
* ↑ fitxa del club a lequipe.fr
* ↑ «Morocco - List of Champions». RSSSF. [Consulta: 9 febrer 2019].

## Enllaços externs

* Pàgina web oficial (àrab) (francès)
# Paul Quaye

Paul Quaye (16 de setembre de 1995) és un futbolista ghanès que juga pel RCD Espanyol B en la posició de centrecampista defensiu. Quaye s'uní al RCD Espanyol B en el 2011. L'11 de març del 2012, va fer el seu debut amb el primer equip - i debut en la primera divisió espanyola de futbol -, jugant 3 minuts en una victòria de 5 a 1 en casa contra el Rayo Vallecano.

## Referències

* ↑ Uche shoots down Rayo Arxivat 2016-11-26 a Wayback Machine.; ESPN Soccernet, 11 de març del 2012

## Enllaços externs

* Perfil oficial de l'Espanyol Arxivat 2014-09-11 a Wayback Machine.
* Futbolme profile (castellà)
# Paula Díaz

Paula Díaz (castellà: Paula Andrea Diaz Galione) (Ciudad de la Costa, 28 de gener de 1989) és una model uruguaiana coronada Miss Uruguai 2008. Díaz va representar l'Uruguai a Miss Univers 2008.
En guanyar el concurs de Miss Uruguai 2008, va rebre 10.000 dòlars USA, una moto, un bitllet a Miami, joies i tractaments de bellesa. Al maig, Díaz va rebre una preparació integral a Colòmbia per a la seva participació a Miss Univers 2008.

## Referències

* ↑ «Eligieron a la uruguaya la candidata más bella». El País [Uruguai]. Arxivat de l'original el 2008-04-17 [Consulta: 28 març 2020].
# Harun ibn Khumàrawayh

Harun ibn Khumàrawayh ibn Àhmad ibn Tulun (àrab: هارون بن خماروية بن أحمد بن طولون, Hārūn ibn Ḫumārawayh ibn Aḥmad ibn Ṭūlūn), més conegut com a Harun ibn Khumàrawayh (?-904—efoumir tulúnida d'Egipte i de Síria (896-904).
Va succeir el seu germà Jayx ibn Khumàrawayh, enderrocat en un cop d'estat militar (896), i va governar vuit anys sense poder redreçar la situació financera. El 904 fou assassinat. El va succeir el seu oncle patern Xayban Àhmad ibn Tulun.

## Referències

الطولونيون/بنو طولون من قبل العباسيين (àrab)
# Haruna Ilerika

Haruna Ilerika (Epe, 27 d'octubre de 1949 - 4 de desembre de 2008) fou un futbolista nigerià de la dècada de 1970.
Fou internacional amb la selecció de futbol de Nigèria. Pel que fa a clubs, destacà a Stationery Stores.

## Referències

* ↑ Abu, Festus «Lagos to immortalise Ilerika». , 12 December 2008. Arxivat 14 de maig 2011 a Wayback Machine. «Còpia arxivada». Arxivat de l'original el 2011-05-14. [Consulta: 9 setembre 2019].
* ↑ Adieu Haruna Ilerika (Guardian)
* ↑ Entrevista a Youtube
# Partit de la Unió Popular Kurda de Síria

Unió Popular Kurda de Síria (Partiya Hevgirtina Gele kurd li Suriye / Hizb al-Ittihad al-Sha'bi al-Kurdi fi Suri; PHGK-S) és una organització política kurda de Síria. Deriva del Partit Democràtic del Kurdistan-Síria, fundat el 5 d'agost de 1957 que el 1958 va agafar el nom de Partit Democràtic Kurd de Síria. El 5 d'agost de 1968 es va constituir com a Partit de l'Esquerra Democràtica Kurda, nom modificat a l'actual el 5 d'agost de 1980. El partit és il·legal i actua a la clandestinitat i els seus dirigents han estat detinguts nombroses vegades (Uthman Sabri fins a 12 vegades i després deportat)

## Conferències (congressos)

* I Conferència, va fundar el partit i va escollir primer president a Nuraddin Zaza (ja difunt) i secretari a Uthman Sabri (també ja difunt)
* Conferència extraordinària d'agost, agost de 1965, va establir el programa polític
* II Conferència el 20 de juliol de 1966, que va ratificar el programa i va nomenar Uthman Sabri com a secretari
* Conferència general de 15 d'octubre de 1969, que va elegir secretari general a Salah Badruddinn
* III Conferència el 20 de desembre de 1973, amb nou programa polític i establiment del Front Patriòtic Kurd a Siria; reelecció de Salah Badruddinn (que encara és el dirigent)
* IV Conferència el 10 de gener de 1975, buscant la unitat de tots els kurds
* V Conferència el 5 d'agost de 1980, amb un programa per establir relacions nacionals i internacionals
* VI Conferència de 20 de setembre de 1987, nou programa polític
* VII Conferència el 15 de setembre de 1992, nou plan de lluita contra les discriminacions dels kurds
* VIII Conferència el 1997, nou programa polític. La direcció fou establerta en el secretari del Comitè Central.
* IX Conferència el febrer de 2001 amb modificacions del programa i la confirmació del projecte d'unitat del moviment nacional kurd a Síria. Salah Badruddinn fou elegit president.

## Referències

* ↑ Halhalli, Bekir. Kurdish Political Parties in Syria: Past Struggles and Future Expectations (en anglès). Cham: Springer International Publishing, 2018, p. 27–53. DOI 10.1007/978-3-319-53715-3_2. ISBN 978-3-319-53715-3.

## Enllaços externs

* Pàgina web Arxivat 2010-11-26 a Wayback Machine.
# Black Forest

Black Forest és una concentració de població designada pel cens dels Estats Units a l'estat de Colorado. Segons el cens del 2000 tenia 13.247 habitants.

## Demografia

Segons el cens del 2000, Black Forest tenia 13.247 habitants, 4.494 habitatges, i 3.851 famílies. La densitat de població era de 40,1 habitants per km².
Dels 4.494 habitatges en un 41,1% hi vivien nens de menys de 18 anys, en un 78,9% hi vivien parelles casades, en un 4,5% dones solteres, i en un 14,3% no eren unitats familiars. En el 10,7% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,5% tenia menys de 18 anys, un 5,1% entre 18 i 24, un 29% entre 25 i 44, un 30,2% de 45 a 60 i un 6,2% 65 anys o més.
L'edat mediana era de 40 anys. Per cada 100 dones de 18 o més anys hi havia 99,5 homes.
La renda mediana per habitatge era de 77.085 $ i la renda mediana per família de 80.556 $. Els homes tenien una renda mediana de 59.568 $ mentre que les dones 32.043 $. La renda per capita de la població era de 30.786 $. Entorn de l'1,9% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Forest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Black Forest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Bonaventura Pelaó i Gratacós

Bonaventura Pelaó i Gratacós (Tortellà, 1 de setembre de 1895 - Barcelona, setembre 1963) fou un futbolista català de la Dècada del 1920.
Era fill de Pere Pelaó (o Pelahó) i Puigvert i Maria Gratacós i Subirós tots dos naturals de Tortellà, i germà del també futbolista Esteve Pelaó.
Bonaventura va formar part del Club Esportiu Europa, des de la seva fundació, iniciant-se en els equips inferiors i arribant al primer equip de la temporada 1911-1912. Jugava d'interior esquerre i va defensar la samarreta escapulada fins a la temporada 1918-19, aconseguint l'ascens a la màxima categoria del futbòl català.
Per la manca de dades en els anys que va jugar, Bonaventura queda registrat en 12 partits oficials i 2 gols marcats, a més d'incomptables partits amistosos. S'estima que va disputar molts més partits oficials dels que hi ha registrats.
La temporada 1914-15 figurava a la llista d'àrbitres que la FCF va fer pública per arbitrar partits oficials.
Un cop va penjar les botes, va formar part de diverses juntes directives del president Matas durant els anys 20 i després de l'acomiadament de l'entrenador anglès Ralph Kirby al novembre de 1924, va agafar la direcció del primer equip fins a la temporada seguent.

## Palmarès

* Ascens a la màxima categoria del Campionat de Catalunya:
** 1918-19

## Referències

* ↑ «Baptismes (1878-1912), pàg.266. Imatge 289». Arxiu Diocesà de Girona. Tortellà, parròquia de Santa Maria, 01-09-1895.
* ↑ «esquela de Buenaventura Pelaó Gratacós». La Vanguardia, 05-09-1963, pàg. 23.
* ↑ «Publicació dels arbitres oficials per a la temporada 1914-1915» (en castellà). La Vanguardia, 25-12-1914.
* ↑ «Tots els entrenadors». CE Europa. [Consulta: 9 abril 2019].
# Brightwaters

Brightwaters és una vila dels Estats Units d'Amèrica a l'Estat de Nova York.

## Demografia

Segons el cens dels Estats Units del 2000 Brightwaters tenia 3.248 habitants, 1.127 habitatges, i 912 famílies. La densitat de població era de 1.279,7 habitants/km².
Dels 1.127 habitatges en un 38,9% hi vivien nens de menys de 18 anys, en un 71,8% hi vivien parelles casades, en un 6,8% dones solteres, i en un 19% no eren unitats familiars. En el 14,6% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 2,87.
Per edats la població es repartia de la següent manera: un 27,3% tenia menys de 18 anys, un 5% entre 18 i 24, un 28,8% entre 25 i 44, un 27,2% de 45 a 60 i un 11,7% 65 anys o més.
L'edat mediana era de 38 anys. Per cada 100 dones de 18 o més anys hi havia 94,7 homes.
La renda mediana per habitatge era de 88.556 $ i la renda mediana per família de 102.986 $. Els homes tenien una renda mediana de 60.035 $ mentre que les dones 49.107 $. La renda per capita de la població era de 36.693 $. Entorn del 0,8% de les famílies i l'1,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brightwaters». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brightwaters». American Fact Finder. Oficina del Cens dels Estats Units, 12-01-2010.
# Pedro Martínez (Granada)

Pedro Martínez és una localitat de la província de Granada. El terme municipal té una extensió de 138 km². El seu nucli de població, situat a 1.035 m. d'altitud sobre el nivell del mar, se situa en una planura dominada pel Cerro Mencal. Limita al Nord amb els termes municipals d'Alamedilla i Alicún de Ortega, al Sud amb Huélago i Fonelas, a l'Est amb Dehesas de Guadix i Villanueva de las Torres i a l'Oest amb Gobernador i Morelábor. Deu el seu topònim a Pedro Martínez, Capità General del duc de Gor, que va cedir al primer el lloc que ocupa avui el municipi, construint un habitatge amb el seu nom.
# Pedro Mario Herrero López

Pedro Mario Herrero López (Santiago Arenas, Siero, Astúries, 21 de novembre de 1928 - Jerez de la Frontera, Cadis, 25 de març de 2005) va ser un director de cinema, guionista, dramaturg i periodista espanyol.
Passà la seva joventut a Llangréu on es va preparar per a ser enginyer de mines, però finalment marxà a París per estudiar cinematografia amb Jules Dassin. Des de 1961 es va estrenar com a guionista i el 1965 va guanyar el premi del Festival de la Joventut de Canes amb La barrera, de la que també en fou guionista. Durant els anys seixanta també va escriure novel·les i peces de teatre, i fou corresponsal a la guerra de Biafra, guerra de Vietnam i guerra dels sis dies.

## Obres literàries

* La balada de los tres inocentes (teatre)
* No le busques tres piernas al alcalde (teatre)
* A bordo del Terín (teatre)
* Atado y bien atado (novel·la)
* Crónicas desde el Vietnam (1968)

## Filmografia
### Guionista

* La banda de los ocho (1961) de Tulio Demicheli
* Los elegidos (1963), de Tulio Demicheli
* Ensayo general para la muerte (1962), de Juli Coll i Claramunt
* El niño y el muro (1964), d'Ismael Rodríguez
* Los pecados de una chica casi decente (1975) de Mariano Ozores
* El alcalde y la política (1980) de Luis María Delgado
* Morte in Vaticano (1982) de Marcello Aliprandi

### Director

* La barrera (1965)
* Adiós, cordera (1969) adaptació de Leopoldo Alas, Clarín
* Club de solteros (1967)
* No disponibles (1968)
* Si estás muerto, por qué bailas (1971)
* Cao-Xa (1973)
* El gran secreto (1980)

## Premis

Medalles del Cercle d'Escriptors Cinematogràfics
| Any | Categoria | Pel·lícula | Resultat |
| 1962 | Millor guió | Ensayo general para la muerte | Guanyador |

## Referències

* ↑ «Pedro Mario Herrero, cineasta, dramaturgo y periodista». El País, 31-03-2005. [Consulta: 17 març 2015].
* ↑ «Premios del CEC a la producción española de 1962». CEC. Arxivat de l'original el 2018-02-09. [Consulta: 11 febrer 2018].
# Şener Özbayraklı

Şener Özbayraklı (Artvin, Turquia; 23 de gener de 1990) és un futbolista professional turc. Juga de defensa.

## Clubs

| Club | País | Any |
| Keçiörengücü | Turquia | 2009 - 2010 |
| Polatli Bugsaşspor | Turquia | 2010 - 2013 |
| Bursaspor | Turquia | 2013 - 2015 |
| Fenerbahçe S.K. | Turquia | 2015 - |

## Referències

* ↑ «Şener Özbayraklı». goal.com. [Consulta: 17 febrer 2014].

## Enllaços externs

* Şener Özbayraklı at TFF.org
* Dades estadístiques sobre Şener Özbayraklı a soccerbase.com
# Şenol Güneş

Şenol Güneş, T.C., (1 de juny de 1952) és un exfutbolista turc de la dècada de 1970.
Fou 31 cops internacional amb la selecció turca. Pel que fa a clubs, defensà els colors de Trabzonspor.
Fou l'entrenador de la selecció turca que acabà tercera al Mundial de 2002, a més de guanyar dues lligues amb el Beşiktaş JK. També entrenà el FC Seoul a la K-League, el 2007.
L'estadi del Trabzonspor duu el seu nom, l'Estadi Şenol Güneş.

## Palmarès
### Trabzonspor

* Süper Lig (6): 1975-76, 1976-77, 1978-79, 1979-80, 1980-81, 1983-84
* Copa turca de futbol (3): 1976-77, 1977-78, 1983-84
* Supercopa turca de futbol (6): 1976, 1977, 1978, 1979, 1980, 1983

### Trabzonspor (entrenador)

* Copa turca de futbol (2): 1994-95, 2009-10
* Supercopa turca de futbol (2): 1995, 2010

### Beşiktaş (entrenador)

* Süper Lig (2): 2015-16, 2016-17

## Referències

* ↑ «Zoff v Buffon: who is Italy's all-time No1?» (en anglès). uefa.com, 12-03-2016. [Consulta: 14 juny 2017].
* ↑ «Şenol Güneş» (en turc). mackolik.com, 10-08-2013. Arxivat de l'original el 2 d'abril 2017. [Consulta: 7 maig 2017].
* ↑ «Şenol Güneş» (en turc). mackolik.com, 10-08-2013. [Consulta: 7 maig 2017].
* ↑ «Beşiktaş clinches first Turkey's Super League title since 2009» (en anglès). uefa.com, 15-05-2016. [Consulta: 15 maig 2016].
* ↑ «Beşiktaş retain Turkish league title» (en anglès). uefa.com, 28-05-2017. [Consulta: 28 maig 2017].
* ↑ «Besiktas clinch back-to-back Turkish title» (en anglès). eurosport.com, 28-05-2017. [Consulta: 26 juliol 2018].
* ↑ «터키 출신 세계적 명장 귀네슈 감독 영입» (en korean). uefa.com, 08-12-2006. Arxivat de l'original el 6 de febrer 2016. [Consulta: 14 juny 2017].
* ↑ «Türk Futbolu En Modern Stadına Kavuştu "Şenol Güneş Stadyumu" Açıldı» (en turc). onedio.com, 18-12-2016. [Consulta: 26 juliol 2018].
* ↑ https://tr.eurosport.com/futbol/senol-gunes_prs22937/person.shtml
* ↑ https://turkish-football.com/besiktas-senol-gunes-joins-likes-chelsea-boss-tottenhams-pochettino-uefa-champions-league-best-coaches-xi/